โฆษกกองทัพเรือเผย พบร่างผู้เสียชีวิตเพิ่มอีก 1 ราย   เร่งปูพรมค้นหาผิวน้ำและใต้น้ำ
พลเรือเอก ปกครอง  มนธาตุผลิน  โฆษกกองทัพเรือ เปิดเผย เมื่อเวลา 11.30 น. ที่ผ่านมา ว่า เย็นวานนี้ (23 ธ.ค.65) มีรายงานพบร่างผู้เสียชีวิต 1 ราย ในบริเวณจุดที่เรือหลวงสุโขทัยอับปาง และเมื่อช่วงเช้าวันนี้อากาศยานได้ตรวจพบร่างผู้เสียชีวิตอีก 1 ร่าง โดยเมื่อร่างผู้เสียชีวิตกลับขึ้นมาบนฝั่งแล้วจะเข้าสู่ขั้นตอนในการพิสูจน์อัตลักษณ์บุคคล ของศพทั้ง 2 ราย ซึ่งคาดว่าจะใช้เวลา ประมาณ 3-4 วันสรุปผลการช่วยเหลือลูกเรือเรือหลวงสุโขทัย จำนวน 105 นาย สามารถช่วยได้แล้ว 76 นาย  เสียชีวิต  8 นาย  และยังคงสูญหาย 21 นายโฆษกกองทัพเรือกล่าวว่า การปฏิบัติการในครั้งนี้กองทัพเรือขอขอบคุณทุกหน่วยงาน ทั้ง ภาครัฐ ภาคเอกชน และภาคประชาชนที่ร่วมปฎิบัติการค้นหาและช่วยเหลือลูกเรือเรือหลวงสุโขทัย